# Rime milanesi (Pertusati)/Meneghin a Padova.

../Al sciur Franzesch Bertolott , che l'aveva mandaa a Meneghin ona dedica graziosa cont on ottava in rimm milanes scritta con penna ď anger. ../In lod del sciur Don Carla Locatell quand l'è staa faa Curat de S. Calimer. IncludiIntestazione 6 ottobre 2024 25% Da definire
Rime milanesi Francesco Pertusati CC BY-SA 3.0 GFDL Indice:Pertusati - Rime milanesi, Pirotta, 1817.djvu //it.wikisource.org/w/index.php?title=Rime_milanesi_(Pertusati)/Meneghin_a_Padova.&oldid=- 20241006165952 //it.wikisource.org/w/index.php?title=Rime_milanesi_(Pertusati)/Meneghin_a_Padova.&oldid=- 20241006165952
[p. 90
Meneghin a Padova.
Meneghin sott ai Todisch? L’hoo promiss, e me credeva 3A despecc di mee guarisch De cantall; ma no saveva Che a tornà in di noster part 6El mirass el Bonapart.
Tredes mes l’Imperator L’ha tegnuu la Lombardia, 9E in sto temp col sò valor Melàs sol l’ha boffaa via, Come fussen de tarocch, 12Oltertant Fortezz e Rocch.
Oh! i bej dì ch’hin mai staa quij Per i pover Buseccon! 15Ma hin sgoraa comè i usij, Chè pur tropp in sul pù bon Dalla part del Novares 18Vens giò on morbo de Franzes.
La sarà ona scorraria Se diseva in da per tutt, E in pocch di tornaran via, Chè no l’è minga inscì brutt El ciappin comè i pittor El depensgen coi color.
La sarà quell che vorrii Ma intrattant lor hin vegnuu, E nun lôcch, nun sbaguttii Pu che in pressa emm tolt el duu, E s’è vist su parecc straa Centenara de emigraa.
Chi và a Lod, chi và a Cremona Chi và a Mantova a toù post: La pù part van’a Verona: E oh! che calca in cà di ost! Mi sont staa su on’ostaria Dove el barba l’è on’arpia.
El pesg l’è per mia deslippa Che gh’aveva pocch pescuzzi, E trattandes de la trippa, Ghe vœur olter che menuzzi: Sont in ball: s’ha de ballà: E on quaj sant m’ajutarà.
Da Verona in manch d’on di Sont andaa a dormì a Vissenza Pœù andè a Padova, e poss di Sont chilò de ressidenza; E pur tropp l’è già trii mes Che me trouvi chì in sui spes.
Via ch’ess staa de sfugatton A Venezia dò voult sol Per ciappà da on pantalon Di dance, ch’hoo tolt su a nol; E el fudè, bougna ch’el diga, Galantomm de prima riga.
L’è trii mes, chi el credarà! Che no mangi pù busecca Che sont tant lontan de cà, Chę me par d’ess a la Mecca; E in sto temp, oh Meneghin, Te see semper staa su i spin!
Hoo ben vist per quaj moment L’arch in ciel, quand el tronava, E specciandem el bon vent, Tananan! mi gibilava, Ee staa quand i tempest N’han servii col vaga el rest.
Che bej nouv no se scriveva Giuradina sui primm dì? Tolta Genova el pareva Che dovessen fà bott lì El Prim Consel ei Monsù, O restà cont él cuu in sù.
Ma sciur nò che s’han de batt I Todisch cont i Franzes, Ei gazzett ne denn i fatt Di primm di ciar e destes E per gloria di Barbis Con la pesg di nost nemis.
Confessemm la veritaa:? Gh’è mò staa tra nun paricc Che al senti sti novitaa, A la foeuggia di nost vicc, L’abbia ditt: Ah! ve ringrazi, Car Signor, de tanti grazi!
Chi saltava d’allegria, Chi pensava a fà fagott: Biccieritt, bottegliaria... Quand, ohimè! che tutt a on bott Mudaa scenna, hin scià i notizi Del terribel armestizi,
Nizza, Genova, Turin, Zittadella de Tortona, E Lissandria, e Cuni, infin El Piemont, Milan, Cremona, Crema, Bressa, oh che spavent! Se zed tutt in d’on moment.
Asca Mantova e Ferrara, I fortezz de prima sfera Bonapart el si a incappara, E el ne mett al sicut éra, E a sti patt, giura Taddee! E a sto segn semm tornaa indree?
Quest l’è el frut de tanc sudor De miara de soldaa? Quest l’è el premi del valor De tanci omen sotterraa, Ch’hin staa a botta de cannon Sott ai torr e ai torrion?
Ma che serv de s’cervellass Per savè el perchè di coss Che suzzed dai copp abbass? Oh superbia de quattr’oss De vorrenn savè de pu, Stoo per di, de quell Lassù!
El Signor l’è lù el Resgiô Per fa quell che pù ghe par: Lù el dà luma i Stell e al Sô, Lù el scadenna i vent sul mar; Lù nol ten consej, de guerra, E el comanda in ciel e in terra.
On cavell, che l’è on cavell, Ona frasca, ch’è ona frasca, Da la cassa del cervell, Da la pianta mai no casca, Se no gh’è on decrett prezis Sottoscritt in paradis.
Tanto basta a Meneghin Per tegnì la berta in sen; Anch redutt in sanquintin, Ciapparoo quell che ven ven. Vù sii Quell che ne vivifega, Vù sii Quell che ne mortifega.
Meditand sui nost castigh Hoo resolt de fà giudizi E a scansà priguel e brigh, Paghè l’ost, e in d’on ospizi D’on bon omm me retire, Dove spendi pocch de chè.
Me sont miss in la contrada Che la porta el nom del Sant: L’è ona cà ben sitivada; Gh’è de l’aria o tant o quant, E per spass, quand voo a dormi, Gh’è senza che fa immatti.
Chì, per dilla, foo ona vita Che no l’è minga cattiva: Se stoo sol comè on romita, A nessun secchi la piva. Leggi, scrivi, ma soo andà Cont i amis fœura de cà.
Sema in quatter, sèma in ses, Come porta l’occasion, Se va intorna per i Ges, Se fa on gir sui bastion Fin a l’ora di tegnœur; Poeù ognidun fa quell che voeur.
Ma el mè strasc de calisson, Ch’el domanda on ciod al mur, Chì el me rend tropp cattiv son: Ah! el destacch l’è staa ben dur! Per podè cantali in vers Milanes! che amis emm pers!
Cavanagh... El sò nom basta Per formagh la soa inscrizion: Che bell cœur! che bona pasta! Che modell de perfezion! E la mort su on’ostaria La ne l’ha de ranzà via.
Brutta mort! Ma sont pur matt A scoldamm contra costee, Se l’usà sti fatt de fatt L’è on dover del sò mestee: L’è el Signor ch’ha volsuu înscì, E nun l’emm de benedì.
Su la mort de sto brav scior Hoo miss giò duu sonettitt (2) Per da sfogh al mè dolor, Che anch che varen pocch sesitt Fan vedè che al qualis vita Correspond el finis ita.
Dopo on colp inscì improvvis Che el n’ha faa restà de sass, I gaslitt di nostamis Comenzenn a sparpajass: Chi a Venezia, chi a Bassan; Quajgherun tornè a Milan.
Mi mò in scambi saldo al post Sospirand el mè rescatt, Hoo ris’ciaa de cœus a rost In sta cà... ma transiatt: Perchè infin poeù el pes’g di maa L’era quel di novitaa.
Sema i letter de Milan ( Ghe n’avevi anch de cà mia ) M’han faa stà cont el coo in man Prevedend la calestria, Che pur tropp cont i angarij Ne regala i car fradij;
Sèma i lapp di gazzettista, E tanc stamp ver o bosard Indicciand, mettend in vista Tucci priguer di Lombard, M’han strengiuu su el cœur, ohimè! E hoo tremaa de cap a pè.
Gh’avaremm anmò la guerra? O avaran conclus la pas? Oh penser che me trà a terra! Oh incertezza!... Musa, tas. E violter... Ah! sbraggee, Meneghitt: Misereree!
* ↑ El sciur Cont Ambroeus Cavanagh l’è mort in Padova su ona locanda dove el s era miss d’allogg el di 6 d’agost del 1800.
* ↑ Leggonsi alle pagine 68 e 69.